L'Ajuntament de Sagunt condemna els presumptes assassinats masclistes ocorreguts a Castelló i Barcelona
27 de desembre 2017

![](/media/whagjsye/49-img_0211-c.jpg)  
  

L'Ajuntament de Sagunt, a través de la delegació d'Igualtat, ha convocat un minut de silenci este matí pels presumptes assassinats masclistes ocorreguts dissabte passat a Benicàssim (Castelló) i el dilluns a Sant Adrià de Besòs (Barcelona). 

Dissabte passat 23 de desembre a les 6.45 h, una dona de 20 anys va morir junt amb la seua exparella, un home de 28 anys, després de col·lisionar el seu cotxe de forma presumptament intencionada contra el sortidor d'una gasolinera pròxima a Benicàssim. Este cas està sent investigat com a assassinat per violència de gènere, ja que l'agressor tenia una ordre d'allunyament que incomplia, va ser denunciat i fins i tot va intentar atropellar la dona presumptament assassinada. 

El consistori també condemna el presumpte assassinat d'una dona de 30 anys dilluns passat 25 de desembre, el cos de la qual va ser trobat sense vida en les vies del tren a Sant Adrià de Besòs. El marit ha sigut detingut. 

Membres de la Corporació Municipal, del funcionariat i de la ciutadania han condemnat i mostrat la seua repulsa a estos fets a les portes del Consistori, de la Tinència d'Alcaldia del Port de Sagunt, en l'edifici de Camí Reial i en el Centre Cívic Antic Sanatori.  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-condemna-els-presumptes-assassinats-masclistes-ocorreguts-a-castello-i-barcelona/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-condemna-els-presumptes-assassinats-masclistes-ocorreguts-a-castello-i-barcelona/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-condemna-els-presumptes-assassinats-masclistes-ocorreguts-a-castello-i-barcelona/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-condemna-els-presumptes-assassinats-masclistes-ocorreguts-a-castello-i-barcelona/)